**แบบฟอร์มการเขียนแบบถอดประสบการณ์การเรียนรู้ ด้านการเรียนการสอนโดยใช้เทคโนโลยี**

**1. ชื่อ-สกุล ผู้เล่าเรื่อง**  อาจารย์กิจติวัฒน์ รัตนมณี คณะบริหารธุรกิจ

**2. ชื่อ-สกุล ผู้บันทึก** อาจารย์เนตรทิพย์ สุรศิริกุล คณะบริหารธุรกิจ

**3. บทบาท หน้าที่และความรับผิดชอบของผู้เล่าเรื่อง**

อาจารย์ประจำสาขาวิชาการจัดการธุรกิจค้าปลีก

**4. เรื่องที่เล่า**

การเรียนการสอนเชิงบูรณาการในยุคสมัย Gen Z

**5. ความเป็นมาของเรื่องที่เล่า**

เรียนรู้การบริหารในมุมมองใหม่ ฝึกการทำธุรกิจจริง เตรียมพร้อมนักศึกษาสู่การประสบความสำเร็จ ในสายงานบริหารธุรกิจ เป็นหลักในการผลิตบัณฑิตหลักสูตรบริหารธุรกิจนั้น ในกระแสโลกาภิวัตน์ที่ส่งผลให้เกิดการเปลี่ยนแปลงพฤติกรรมของนักศึกษาในยุคสมัย Gen Z ซึ่งถือได้ว่าสมาร์ทโฟนเป็นอวัยวะที่สำคัญ ทำให้รับข้อมูลข่าวสารได้อย่างรวดเร็ว สามารถหาความรู้ได้มากมาย ดังนั้นการเรียนการสอนต้องสอดคล้องกับพฤติกรรมใหม่ที่เปลี่ยนแปลง

การเรียนการสอนเชิงบูรณาการ เป็นรูปแบบการสอนที่สามารถนำมาใช้ในการพัฒนาคุณภาพการเรียนรู้ของผู้เรียนวิธีหนึ่ง คือ ทำให้ผู้เรียนเกิดทักษะในการคิดวิเคราะห์แก้ปัญหา และคิดอย่างสร้างสรรค์ ผู้เรียนมีส่วนร่วมในการเรียนและได้ลงมือปฏิบัติมากขึ้น ส่วนของผู้สอนก็ลดบทบาทของการเป็นผู้สอนลง หากแต่จะกลายเป็นโค้ชที่คอยดึงศักยภาพเด็กออกมาเพื่อให้บรรลุเป้าหมาย และหาคำตอบเองในการเรียน และอาจารย์เป็นผู้ที่คอยแนะนำหรือแสดงความคิดเห็นแลกเปลี่ยนกับผู้เรียน

**6. วิธีการ/ขั้นตอน หรือกระบวนการที่ทำให้งานนั้นประสบความสำเร็จ เทคนิคหรือกลยุทธ์ที่ใช้ ผู้มีส่วนร่วม อุปสรรคหรือปัญหาในการทำงาน และแนวทางการแก้ไข**

**วิธีการ/ขั้นตอน หรือกระบวนการที่ทำให้งานนั้นประสบความสำเร็จ**

1. ทดสอบความรู้เกี่ยวกับเนื้อหาที่จะสอนก่อนเรียน เพื่อจะได้ทราบความรู้พื้นฐานของนักศึกษา เพื่อวางแนวทางในการออกแบบกระบวนการจัดการเรียนการสอนให้เหมาะสม

2. ให้ความรู้เบื้องต้นก่อนเริ่มการเรียนรู้ ความรู้พื้นฐานจะนำไปสู่การเรียนของนักศึกษา

3. เรียนเป็นกลุ่มย่อย โดยมีอาจารย์ประจำกลุ่ม (Facilitator) เป็นผู้สนับสนุนและกระตุ้นนักเรียนต้องร่วมกันสร้างบรรยากาศที่ส่งเสริมการเรียนรู้ให้เกิดขึ้นในกลุ่ม

4. กำหนดกฎ กติกาในการเรียนรู้รวมกันในห้องเรียน

5. บูรณาการเนื้อหาความรู้ในสาขาต่างๆ ที่เกี่ยวข้องกับปัญหา

6. ผู้สอนทำหน้าที่ให้คำแนะนำ

7. การเรียนรู้และค้นคว้าหาความรู้ตามวัตถุประสงค์ที่ตนเองหรือกลุ่มตั้งไว้ (self-directed learning)

**7. ผลลัพธ์หรือความสำเร็จที่เกิดขึ้น และสิ่งที่ผู้เล่าเรื่องที่ได้เรียนรู้จากประสบการณ์ดังกล่าว**

​1. นักศึกษาได้ความรู้ที่สอดคล้องกับสถานการณ์จริง

2. นักศึกษาได้พัฒนาทักษะการคิดอย่างมีระบบ การให้เหตุผล การทำงานร่วมกัน และนำไปสู่การค้นหาคำตอบ

3. นักศึกษาสามารถเรียนรู้ด้วยตนเอง

4. นักศึกษาสามารถทำงานและสื่อสารกับผู้อื่นได้อย่างมีประสิทธิภาพ

5. นักศึกษาเกิดแรงจูงใจในการเรียนรู้

​ 6. นักศึกษาสามารถสร้างการจดจำผ่านประสบการณ์ ทำให้นักศึกษามีความจำที่คงทนมากขึ้น

**อุปสรรคหรือปัญหาในการทำงาน และแนวทางการแก้ไข**

|  |  |
| --- | --- |
| **อุปสรรคหรือปัญหาในการทำงาน** | **แนวทางการแก้ไข** |
| 1. พื้นฐานความรู้ของนักศึกษาไม่เท่ากัน | ทดสอบความรู้เกี่ยวกับเนื้อหาที่จะสอนก่อนเรียน  ให้ความรู้เบื้องต้นก่อนเริ่มการเรียนรู้ |
| 1. นักศึกษาไม่กล้าแสดงความคิดเห็น | ผู้สอนให้กำลังใจในการแสดงความคิดเห็น เปิดโอกาสทางความคิด |
| 1. นักศึกษาไม่มี iPad ในการทำกิจกรรม | ใช้แอปพลิเคชันที่สามารถรองรับได้หลากหลายระบบ |